אור מצא

**אור מצא** (נולד ב־31 בינואר 1991) הוא מוזיקאי, במאי, מפיק, תסריטאי ומהנדס קול ישראלי. מחלוצי האודיו העלילתי בישראל. פיתח את מתודת MPA (ראשי תיבות של Modular Perspective Audio) – שיטת הפקה חדשנית, המבוססת על בניית חוויית שמיעה ריאליסטית ורב-שכבתית מנקודות מבט שונות.

## ראשית חייו
מצא נולד וגדל בתל אביב. למד בבית הספר לאמנויות תל אביב במגמת מוזיקה. בשנת 2006 סיים את לימודיו במכללת BPM.

## קריירה
בשנת 2018 החל לשמש כמנהלו המוזיקלי של תיאטרון "יידישפיל". במסגרת תפקידו כתב, עיבד והפיק מוזיקה להפקות התיאטרון.

### הכוורת
בשנת 2020 יצר יחד עם אלכסה לרנר את "הכוורת" – סדרת אודיו עלילתית ראשונה מסוגה בישראל, אשר הופקה בתמיכתו של מוזיאון בית העיר בתל אביב. הסדרה עוסקת בעולם הפשע בשכונת כרם התימנים במהלך שנות ה־70 וה־80, ונשענה על סיפורים אמיתיים שלא נחשפו קודם לכן לציבור. לצורך כתיבתה, שיתף מצא פעולה עם סבו, שבעברו היה מעורב בפלילים כל סצנה בסדרה הוקלטה "בלייב" באתר שבו התרחשה במקור, תוך שימוש בשחקנים מהשורה הראשונה בישראל, ובהם אורי גבריאל, אוולין הגואל, נטע גרטי, יניב ביטון, גבי עמרני, יורם ארבל ואחרים. גישה זו היוותה את הבסיס לשיטת "". את פסקול הסדרה הלחין מצא בשיתוף יהודה קיסר. "הכוורת" נרכשה לשידור על ידי "כאן 11 – תאגיד השידור הישראלי" ופורסמה בנובמבר 2021. בשנת 2022 זכה טריילר הסדרה בפרס הראשון (GOLD) בפסטיבל פרומקס.

### יש עוד מישהו בחדר – דרמה קולית בחושך מוחלט
עיבוד לספרה הקלאסי של אגתה כריסטי "ולא נותר אף אחד" שנועדה להאזנה בתנאי חושך מוחלט.

"יש עוד מישהו בחדר" זכה להצלחה קופתית בולטת ולשבחים רבים מצד המבקרים. בביקורת בעיתון "הארץ" כתבה מבקרת התיאטרון ננו שבתאי:
 הקלטה כה משובחת, מפורטת ובעלת עוצמה, שהיא יוצרת לאורכה תחושה מתעתעת, מערערת כמעט, שהדמויות בכל זאת נמצאות פיזית איתנו ברגעים אלה. מזיגת האלכוהול, תזוזות קלות, כוס מתנפצת, קטעי המוזיקה והדיאלוג – כל אלה נשמעים חיים לגמרי, וזה מכניס את הצופה לדריכות דומה לזו של הדמויות הפועלות.


### אלטלנה – שתי נקודות מבט
שיתוף פעולה היסטורי בין המכון למורשת בן-גוריון, מרכז מורשת מנחם בגין וגלי צה"ל לצורך הפקת סדרת אודיו עלילתית בת שלושה פרקים, שעסקה בפרשת הספינה אלטלנה. לצורך ההקלטות הוקמו "סטים חיים" להפקת סצנות אודיו ריאליסטיות בקנה מידה חסר תקדים. *הסדרה* פורסמה על ידי גלי צה"ל ובשנת 2025 זכתה למועמדות רשמית ב"פסטיבל הרדיו-דרמה הבינלאומי" בקנטרברי, אנגליה

בשנת 2023 יצרו "אולפני אודיודרמה" את "סיור האודיו העלילתי הרשמי של חברת "Google" בישראל".

### שישה באוקטובר
בשנת 2024 יצרו לרנר ומצא עבור תאגיד השידור הישראלי סדרת אודיו עלילתית מקורית בשם "שישה באוקטובר", אשר עסקה באופן עקיף באירועי טבח שבעה באוקטובר. כל אחד מהפרקים בחן פן שונה של המרקם החברתי בישראל ערב פרוץ המלחמה. זוהי הסדרה הישראלית הראשונה שזכתה בפרסי הרדיו ב"פסטיבל הקולנוע של ניו יורק" – אחד מפרסי האודיו החשובים בעולם – לצד סדרות של נטפליקס, Wondery – אמזון, ו-CBC.

## חיים אישיים
מצא נשוי לשחקנית אלכסה לרנר, שותפתו להקמת אולפני אודיודרמה ולהם בן. מתגורר בתל אביב.

## מיצירתו

## קישורים חיצוניים
* למה אתם חייבים להאזין לכוורת באוזניות: אור מצא מציג את השימוש באודיו מבוסס פרספקטיבה והקלטה תלת-ממדית בסדרה "הכוורת" '''כאן תאגיד השידור הישראלי'''
* איך עושים היסטוריה באוזניים: אור מצא מציג את הטכנולוגיה התלת־ממדי ואת השימוש באודיו מבוסס פרספקטיבה בסדרה "אלטלנה שתי נקודות מבט" '''גלי צה"ל'''
* "אלו אנשים אמיתיים ולא דמויות בסרט של טרנטינו" ראיון עם אור מצא על הקשר המשפחתי לסיפורי הסדרה "הכוורת" '''I24'''
* לראות עם האוזניים: אלכסה לרנר ואור מצא בראיון בתוכניתה של רבקה מיכאלי : "החלל שלפני רגע היה מציאות - הופך לדמיון" **103FM**

## הערות שוליים

קטגוריה:מוזיקאים ישראלים
קטגוריה:במאים ישראלים
קטגוריה:מפיקים ישראלים
קטגוריה:תסריטאים ישראלים
קטגוריה:מהנדסים ישראלים
קטגוריה:בוגרי בית הספר לאמנויות תל אביב
קטגוריה:מנהלים מוזיקליים ישראלים
קטגוריה:תל אביב-יפו: אישים
קטגוריה:ישראלים שנולדו ב-1991